Source: http://docplayer.hu/24616610-A-kormanytisztviseloi-dontobizottsag-hatarozatai-birosagi-felulvizsgalata-osszefoglalo-velemeny.html
Timestamp: 2018-03-19 05:44:06+00:00

Document:
A Kormánytisztviselői Döntőbizottság határozatai. bírósági felülvizsgálata. Összefoglaló vélemény - PDF
Download "A Kormánytisztviselői Döntőbizottság határozatai. bírósági felülvizsgálata. Összefoglaló vélemény"
1 A Kormánytisztviselői Döntőbizottság határozatai bírósági felülvizsgálata Összefoglaló vélemény
2 Tartalomjegyzék I. Bevezetés 1. A joggyakorlat-elemző csoport és munkájának ismertetése 2. A vizsgálat szempontjai, tárgyköre, módszere 3. A vizsgált adatok összesítése II. A vizsgált ügyekben irányadó szabályozás 1. A közszolgálati jog fogalma és szabályozása 2. A közszolgálati jog, mint a munkajog része 3. A Kormánytisztviselői Döntőbizottság, mint új munkajogi intézmény létrehozásának célja és szabályozása, hatásköre 4. A Kormánytisztviselői Döntőbizottság határozatának felülvizsgálata iránti per III. A Kormánytisztviselői Döntőbizottság eljárása és döntése 1. A KDB szervezete, működése, a jelenlegi jogi szabályozás anomáliái 2. A közszolgálati panasz 3. Befogadhatósági vizsgálat 4. Érdemi vizsgálat 5. Döntéshozatal IV. A közigazgatási és munkaügyi bíróság eljárása és döntése 1. A kereset 2
3 2. Eljárási jogi kérdések 3. A közigazgatási és munkaügyi bíróság határozata és annak tartalma V. A Kttv. egyes rendelkezéseinek értelmezése 1. A kinevezés egyoldalú módosítása 2. A jogviszony megszüntetése 3. Teljesítményértékelés, minősítés VI. Összegzés. Megállapítások és javaslatok 3
4 I. Bevezetés 1. A joggyakorlat-elemző csoport és munkájának ismertetése A Kúria elnöke a bíróságok szervezetéről és igazgatásáról szóló évi CLXI. törvény (Bszi.) aiban foglalt rendelkezések alapján 2014.EL.II.JGY.1/1. szám alatt A Kormánytisztviselői Döntőbizottság határozatai bírósági felülvizsgálata vizsgálatára joggyakorlat-elemző csoportot állított fel, és kijelölte a csoport vezetőjét, valamint tagjait. A csoport tagjai: Dr. Stark Marianna tanácselnök, a munkacsoport vezetője Dr. Tálné dr. Molnár Erika tanácselnök, kollégiumvezetőhelyettes Dr. Hajdu Edit tanácselnök Dr. Tallián Blanka tanácselnök Dr. Mészárosné dr. Szabó Zsuzsanna kúriai bíró Sipőczné dr. Tánczos Rita kúriai bíró Dr. Suba Ildikó kúriai bíró A joggyakorlat-elemző csoport vezetője a Bszi. 29. (2) bekezdése alapján figyelemmel a KÜSZ 33. (2) bekezdésére - a csoport munkájába bevonta Dr. Majercsik Erika regionális kollégiumvezetőt Dr. Szőke Zoltán regionális kollégiumvezetőt Dr. Varga Rita regionális kollégiumvezetőt 4
5 Dr. Horváth István docenst, ELTE Munkajogi és Szociális Jogi Tanszék tanszékvezetője Dr. Petrovics Zoltán tanársegédet, ELTE Munkajogi és Szociális Jogi Tanszék Dr. Édes Veronika osztályvezetőt, Legfőbb Ügyészség A joggyakorlat-elemző csoport adatgyűjtést követően november 12-én tartotta meg az alakuló ülését, amikor elfogadta a munka- és ütemtervét, valamint megtörtént a csoporton belül a feladatok megosztása. Ezt követően megkeresésre az országban működő valamennyi közigazgatási és munkaügyi bíróság elnöke a folyamatban volt és folyamatban lévő ügyekről, azok tárgya és a meghozott döntés szerinti bontásban statisztikai kimutatást készített, a kúriai bírák február végéig a vizsgált ügyek teljes körű feldolgozásával elkészítették az összefoglaló vélemény alapját képező részjelentéseket. A részjelentésekben felvetett kérdések alapján elkészült vitaanyagot a joggyakorlat-elemző csoport a március 30-án megtartott ülésen tárgyalta. A munkacsoport a KDB megkeresésével további adatgyűjtést végzett, majd az összefoglaló vélemény tervezetét június 8-án tartott záró ülésén megtárgyalta és szavazás útján döntött annak végleges szövegváltozatáról. A joggyakorlat-elemző csoport vezetője az összefoglaló véleményt a Kúria Közigazgatási-Munkaügyi Kollégiumának Vezetőjén keresztül a Közigazgatási-Munkaügyi Kollégium elé terjesztette annak megvitatása és egyetértés kérdésében való döntéshozatal céljából. 2. A vizsgálat szempontjai, tárgyköre, módszere 5
6 A vizsgálati tárgykör a július 1-jén megalakult Kormánytisztviselői Döntőbizottság (a továbbiakban KDB) eljárása, döntései, a közszolgálati tisztviselőkről szóló évi CXCIX. törvény (Kttv.) 190. (2) bekezdése alapján megindult jogviták, a Pp július 24-től hatályos a alapján megindult és jogerősen befejezett KDB határozatának felülvizsgálata iránti perek vizsgálatán keresztül, valamint e perekben felmerült eljárásjogi és anyagi jogi kérdések tekintetében az ítélkezés gyakorlata. Ezért a vizsgálat érdekében a jogerősen befejezett ügyek aktái felkérésre kerültek a Kúriára, a kúriai bírák részletesen vizsgálták valamennyi felkért ügy teljes, így a KDB eljárásra vonatkozó iratanyagát is. A joggyakorlat-elemzés során szükségképpen felmerült annak vizsgálata is, hogy a KDB megalakulása mennyiben érintette a közigazgatási és munkaügyi bírósághoz érkező ügyszámot. Ezért kimutatás készült arról, hogy a KDB megalakulását megelőző két évben az akkor hatályban volt, a kormánytisztviselők jogállásáról szóló évi LVIII. törvény (Ktjv.) alapján hány és milyen tárgyú kormánytisztviselő által kezdeményezett per indult, a keresetek elbírálása során milyen tartalmú jogerős döntés született. Ezt a kimutatást a joggyakorlat-elemző csoport összevetette a tárgykörben a július 1. és december 30-a közötti időszakban a KDB előtt közszolgálati panasszal, valamint a közigazgatási és munkaügyi bíróság előtt keresettel érvényesített igények számával. A vizsgálati tárgykörben az elemzés tárgyát képezte - A közszolgálati panasz tartalma, módosításának lehetősége - A KDB előtti eljárási kérdések és annak a bírósági eljárásra való kihatása 6
7 - A panaszos kérelme köti-e a KDB-t, az elbírált panaszhoz képest a felperes a bírósági eljárásban hivatkozhat-e eltérő jogalapra, lehet-e más igénye - A Kttv (2) bekezdésében megfogalmazott 30 napos határidő értelmezése, valamint a KDB hatáskörével kapcsolatban felmerült kérdések - A bírósági eljárásban felmerült eljárásjogi kérdések - A KDB határozatának és ehhez képest a közigazgatási és munkaügyi bíróság határozatának tartalma - A Kttv. 48. (5) bekezdése szerinti aránytalan sérelem fogalma - Hivatalára méltatlan, vezetőjének bizalmát elvesztette, nem megfelelő munkavégzés mint felmentési okok, valamint a hivatalvesztés fegyelmi büntetés elhatárolása, értelmezési kérdések - A teljesítményértékelés, a minősítés tekintetében felmerült értelmezési kérdések - Az irányadó jogi szabályozás 3. A vizsgált adatok összesítése július 1. és július 1. között a bíróságokhoz a Ktjv. alapján 174 olyan ügy érkezett, amely július 1- től már a Kttv (2) bekezdése szerint a KDB hatáskörébe tartozónak minősül. Ezek elbírálása során 77 keresetet elutasító, 29 a keresetnek helyt adó, 32 a keresetnek részben helyt adó és 36 egyéb határozat született. 7
8 2012. július 1. és szeptember 20-a között a KDB-hez 221 közszolgálati panasz érkezett, ebből 102 a kormányzati szolgálati jogviszony megszüntetésével, 37 a minősítés, teljesítményértékelés megállapításával, 26 a fegyelmi és kártérítési ügyben hozott határozattal, 33 a kinevezés egyoldalú módosításával összefüggésben, míg 23 egyéb tárgyú. A KDB a fenti időszakban 113 ügyben elutasító, 20 ügyben helyt adó, 33 ügyben részben helyt adó, 21 ügyben eljárást megszüntető határozatot hozott. (A Miniszterelnökség Kormánytisztviselői Döntőbizottság adatközlése). A közigazgatási és munkaügyi bíróságok által szolgáltatott adatok szerint a fenti időszakban 58 ügyben indult munkaügyi per, a KDB adatszolgáltatása szerint 77 ügyben, a határozatok több mint felében, 52 ügyben a panaszos, 24 ügyben a munkáltató, 1 ügyben mind a panaszos, mind a munkáltató élt keresettel. A joggyakorlat-elemző csoport által vizsgált ügyek túlnyomó része a kormányzati szolgálati viszony megszüntetése miatt indult, csupán néhány ügy indult egyoldalú kinevezésmódosítás, teljesítményértékelés tárgyában. A vizsgált ügyekben 60 %-ban a panaszos, 40 %-ban a munkáltató élt keresettel. 8
9 A vizsgált ügyek közül a KDB 2 ügyben a közszolgálati panaszt elkésettség miatt elutasította, 2 ügyben a közszolgálati panaszt hatáskör hiánya miatt elutasította, 2 ügyben a közszolgálati panasznak helyt adott, 11 ügyben a közszolgálati panasznak részben helyt adott, 3 ügyben a közszolgálati panaszt elutasította. A közigazgatási és munkaügyi bíróság a vizsgált ügyek közül 11 ügyben a keresetet elutasította, 1 ügyben a KDB határozatát megváltoztatta, 1 ügyben a KDB határozatát részben megváltoztatta, 5 ügyben a pert megszüntette, 2 ügyben az egyezséget jóváhagyta. 5 ügyben volt folyamatban másodfokú eljárás, melyből 4 ügyben a másodfokú bíróság az elsőfokú ítéletet helybenhagyta, 1 ügyben az elsőfokú ítéletet hatályon kívül helyezte és a pert megszüntette. II. A vizsgált ügyekben irányadó jogi szabályozás 1. A közszolgálati jog fogalma és szabályozása 9
10 A közszolgálati jogban az állami (állami szervek), illetve az önkormányzat (önkormányzati szervek) érdekei és funkciói jelennek meg (György István: Közszolgálati Jog, Budapest HVG-ORAC ). A közszolgálat valójában egy gyűjtő kategória, amely azokat a foglalkoztatási jogviszonyokat foglalja magában, amelyek alkalmazásával az állam és a helyi önkormányzatok a jogszabály által hatáskörükbe tartozó kötelezettségeiket teljesítik (Horváth István: A közszolgálat munkajoga. Munkajog Budapest ELTE, ). A közszolgálati jogviszony kinevezéssel jön létre. A Kttv. általános indokolása szerint a közszolgálat lényegi eleme, hogy egy jogviszony létrejötte nem egymás mellé rendelt felek kötöttségektől mentes egyeztetésének és megállapodásának tárgya és eredménye, hanem az állam egyoldalú aktusa, melynek során jogszabály által részletesen kidolgozott feltételrendszer szerint kinevezi a jövendő köztisztviselőt, kormánytisztviselőt (közszolgálati tisztviselőt), megbízva bizonyos feladatkör, munkakör, vagy tisztség ellátásával. Mindemellett hangsúlyozni szükséges, hogy a közszolgálati tisztviselők kinevezésének tartalma ugyan kötött, a jogviszony azonban csak a kinevezés elfogadásával jöhet létre, a felek konszenzusa szükséges a jogviszony létrejöttéhez. Kormányzati szolgálati jogviszonyban a kormánytisztviselők és kormányzati ügykezelők, közszolgálati jogviszonyban pedig a köztisztviselők és a közszolgálati ügykezelők állnak július 1-jéig a munkavégzéssel kapcsolatos valamennyi jogviszony munkaviszony volt. A Munka Törvénykönyvéről szóló évi II. törvény hatályon kívül helyezésével megszűnt az egységes munkajogi szabályozás. A munkaviszonyok szabályozásának új rendszerében ekkor különült el az állami, illetve önkormányzati szférában 10
11 történő alkalmazás jogi rendszere azzal, hogy a gazdasági szférában történő munkavégzésről a Munka Törvénykönyvéről szóló évi XXII. törvény (régi Mt.) rendelkezett, és önálló törvény született a közigazgatási köztisztviselőkre [a köztisztviselők jogállásáról szóló évi XXIII. törvény (Ktv.)], valamint a költségvetési intézményeknél közalkalmazotti jogviszonyban álló közalkalmazottakra [a közalkalmazottak jogállásáról szóló évi XXXIII. törvény (Kjt.)] július 6-án lépett hatályba a kormánytisztviselők jogállásáról szóló évi LVIII. törvény (Ktjv.), amely kiemelte a Ktv. hatálya alól a Kormánynak alárendelt közigazgatási szervnél dolgozókat március 1-jén lépett hatályba a közszolgálati tisztviselőkről szóló évi CXCIX. törvény (Kttv.). Az egységes szabályozáson belül a törvény különbséget tesz a kormánytisztviselők és a köztisztviselők között. A Kttv. hatályba lépésével hatályon kívül helyezésre került a Ktv. és a Ktjv július 1-től hatályos a Kttv ai, amelyek a közszolgálati tisztviselők közül kizárólag a kormánytisztviselők tekintetében taxatíve megjelölt ügycsoportokban előírja azt, hogy a kormánytisztviselő az igénye érvényesítése érdekében a bírósági utat megelőzően köteles Döntőbizottsághoz fordulni. Azonos rendelkezést tartalmazott már a Ktjv január 1-től hatályos rendelkezése is, de a KDB ekkor még nem alakult meg. 2. A közszolgálati jog, mint a munkajog része A közszolgálati jog a hatályos szabályozás szerint a munkajog részét képezi. A közszolgálati jog önálló jogterület, a szabályozás módszere erre predesztinálja. A szabályozott életviszonyok szoros hasonlósága okán nem 11
12 lehet a közszolgálati jogot a munkajogtól elszakítottan kezelni 11* * A joggyakorlat-elemző csoport a hivatkozott tanulmányból a következők kiemelését tartja szükségesnek: A közszolgálati jogviszony tárgya a szabályozott társadalmi viszonyok jellege igen hasonlatos a magán-munkajogviszony tárgyához: mindkettő egyfajta függő munkavégzést szabályoz. A közszolgálati jogviszony és a magán-munkajogviszony megkülönböztetésének dogmatikai alapja tehát annyiban vitatható, hogy mindkét jogviszony a függő, önállótlan munka kifejeződése. (100. oldal) A közszolgálati jogviszonyban a szolgálatadó a jogszabályok rendelkezése folytán hatalmi helyzetben van az alkalmazottal szemben. Ez az alá-fölérendeltség, a felek akaratautonómiájának lényeges korlátozásával párosulva éles eltérést mutat a magánmunkajogra jellemző mellérendeltséggel és akaratautonómiával. Nem szabad azonban elfeledkeznünk arról, hogy a munkáltató és a munkavállaló között a jogi értelemben vett mellérendeltség ellenére is alá-fölérendeltség áll fenn, mely hasonló szubordinációhoz vezet, mint a közszolgálatban. Az alá-fölérendeltség tehát ugyanúgy közös ismérve mindkét munkaviszonynak amint arra fentebb már utaltunk, mindkét jogviszony a függő munka kifejeződését jelenti. A közszolgálat alkalmazottai esetében az alávetettség a munkaviszonyhoz hasonlóan nem jelent egyúttal kiszolgáltatottságot, mivel a közszolgálatot szabályozó törvények többnyire kógens szabályai által éppúgy hasonló védelemben részesülnek, mint a magánmunkaviszony esetén a szerződéses és a jogszabályi rendelkezések elegye által. (101. oldal) A jogágak általában külön jogalkalmazási eljárás során realizálódnak. A közszolgálat munkajogának és a versenyszféra munkajogának bírói gyakorlata ugyanakkor nem különül el élesen, sőt inkább egybefonódik. A két terület jogalkalmazása kölcsönösen hivatkozza azokat a bírói döntéseket, amelyek ugyan a másik terület vonatkozásában születtek, de esetleg iránymutatásként szolgálhatnak egy adott jogvitában. Voltaképpen a két terület bírói gyakorlatának egymást szervesen kiegészítő, hézagpótló funkciója is van. Figyelemmel természetesen a részletekben rejlő jelentős különbségekre, egyes alapvető jogvita típusok igen hasonlók (például jogviszony jogellenes megszüntetése, kártérítési ügyek, munkabér-igények stb.), így az egyes esti döntésekből kivilágló bírói gyakorlati álláspontok elvi jelentőséggel bírhatnak mindkét területen. (106. oldal) 1 Kun Attila-Petrovics Zoltán: A közszolgálati jog önálló jogági fejlődésének kérdéseiről. Új közszolgálati életpálya és emberi erőforrás gazdálkodás szerk.: dr. Hazafi Zoltán. ÁROP ol. Új közszolgálati életpálya, Emberi erőforrás gazdálkodás és közszolgálati életpálya kutatás, Magyar Közlöny Lap- és Könyvkiadó, Bp oldal). * Jog Onallo jogagisag AROP 2217.pont. 12
13 A jogrendszer egyes jogágai sajátos belső struktúrával, közös alapfogalmakkal rendelkeznek. A munkajog és a közszolgálati jog viszonyát éppen az a belső struktúra jellemzi, hogy a kettő folyamatos interakcióban van, és a közszolgálati jog voltaképpen szinte mindig a munkajoghoz viszonyítva határozza meg magát. A közszolgálati jog egésze, illetve eges jogintézményei időben változó intenzitással hol közelednek, hol távolodnak a magánmunkajog relációjában, de a referenciát, a viszonyítási pontot ( gravitációs központot ) szinte mindig a munkajog intézményei jelentik. Emellett az alapfogalmak és egyes alapelvek is közösek a két területen. (106. oldal) Álláspontunk szerint, mindent összevetve a közszolgálati jog nem önálló jogág, hanem a munkajog részét képező speciális jogterület. Hibásnak tekinthető ugyanis a nagyon hasonló életviszonyokat szabályozó jogterületek mesterséges szétválasztása. A közszolgálati jog önálló jogterület tehát, a szabályozás módszere erre predesztinálja. Ugyanakkor nem lehet a közszolgálati jogot a munkajogtól elszakítottan kezelni (elsősorban a szabályozott életviszonyok szoros hasonlósága okán). (131. oldal) Másfelől megjegyezzük, hogy a jogrendszer jogági tagolásában jelentős és legitim szerepe lehet a mindenkori jogalkotói (állami) akaratnak is, hiszen a jogágak nem csupán tagolódnak, hanem azokat lehet tagolni is. Ehhez kapcsolódik, hogy valamely jogterület elkülönülése jelentheti akár egy új jogág kialakulásának kezdő lépéseit is. E két szempontot egybevetve hosszabb távon nem lehet kizárni a közszolgálati jog önálló jogággá válását. Ugyanakkor itt jelenleg még nem tart a hazai jogfejlődés, és a bemutatott nemzetközi jogfejlődési trendek sem a fokozottabb elkülönülés irányába hatnak. Továbbá bizonyos, hogy a közszolgálati jognak a munkajogtól való teljes leválasztása nem is lenne lehetséges (például a számos közös alapfogalom okán, vagy az átfedésben lévő munkaerő-piaci hatások miatt stb.). Végső soron pedig megjegyzendő, hogy amint bemutattuk a jogágakban való gondolkodás általában véve is egyre kevésbé releváns és meghatározó. Ugyanakkor feltehetjük a kérdést: vajon egy jól funkcionáló egységes közszolgálati pragmatikának előfeltétele, esetleg szükségszerű velejárója-e, hogy a közszolgálati jog klasszikus értelemben vett önálló jogággá váljon? Álláspontunk szerint erre a helyes válasz nemleges. Egy-egy jogág létezése önmagában nem érték vagy szükségszerűség, e nélkül a normák viszonylagosan elkülönült, egymással összefüggő csoportja (például jogterületként) még nem tűnik el, és értéke sem lesz csekélyebb. A jogág a jogrendszer strukturálódásának kifejeződése, mely elsődlegesen a jogtudomány művelése és a jogi oktatás szempontjából bír jelentőséggel. (131. oldal) A Kttv. szakított azzal a korábbi megoldással, amely a Munka Törvénykönyve közszolgálati jogviszonyra vonatkozó rendelkezéseit kifejezett utaló szabályok segítségével határozta meg (2012. február 29-éig hatályos Ktv. 71., 13
14 Ktjv ). A Kttv. általános indokolása szerint a javaslat ugyanakkor figyelemmel volt az új munka törvénykönyve (2012. évi I. törvény) rendelkezéseire, amely jelzi azt a tényt, amely az előbb említett tanulmány egyik fő gondolata: A leghatározottabb jogalkotói törekvés ellenére sem lehetséges a közszolgálati jogot teljességgel leválasztani a munkajogról. Kun Attila és Petrovics Zoltán tanulmányában ennek alátámasztásaként említi, hogy a közszolgálat munkajogának és a versenyszféra munkajogának bírói gyakorlata nem különül el élesen, az alapfogalmak és egyes alapelvek közösek, a Kttv. számos szabályt átemel/beépít az Mt.-ből, másrészt számos jogintézmény közös alapfogalmakkal és hasonló dogmatikával operál (17. oldal). A joggyakorlat-elemző csoport lefolytatott vizsgálata alapján megállapította, hogy a KDB határozataiban az említett egységes szemlélettel közelíti meg az ügyeket. Alkalmazza a hosszabb idő óta egységes munkajogi ítélkezési gyakorlatot, határozatainak indokolásában hivatkozik a Legfelsőbb Bíróság MK állásfoglalásaira. Ez arra utal, hogy a foglalkoztatási jogviszonyokból eredő jogviták elbírálásának egységessége nem törik meg azáltal, hogy a KDB működése megkezdődött. Eltérő jogi szemlélettel valószínűleg értelmezhetetlenek lennének egyes fogalmak. A helyes elemzéshez elengedhetetlenül szükséges olyan munkajogi fogalmak készség szintű ismerete, mint beosztás, munkakör, vezető, osztott munkakör stb. A Kttv. rendelkezéseinek helyes értelmezése a munkajogban elmélyült tudással és gyakorlati tapasztalattal rendelkező által végezhető el. Az alapelvek helyes alkalmazásához ismerni szükséges a munkajogi szabályok összefüggéseit, a bizonyítási teherre vonatkozóan kialakult bírósági gyakorlatot. A foglalkoztatási jogviszonyok megszüntetésének bíróság általi megítélése mivel e jognyilatkozatok lényegi tartalmukat tekintve azonosak 14
15 egységes, és ez a gyakorlat fenntartandó a jövőre nézve is. A KDB eljárásától függetlenül a tisztességes eljáráshoz való jog akkor érvényesülhet, ha a kormánytisztviselő (és családja) megélhetését biztosító jogviszonya munkáltató általi megszüntetésénél irányadóak, és alkalmazandóak a Pp. általános szabályai is. Elengedhetetlen így például a bizonyítás szabályainak alkalmazása, az alapelvek teljes körű érvényesülése, a fellebbezéshez való jog stb. Mindez nem érvényesülhetne a jelenleg hatályos Pp. XX. fejezete szabályai alkalmazásakor. 3. A KDB, mint új munkajogi jogintézmény létrehozásának célja, szabályozása A munkaügyi viták elbírálása során július 1-jét megelőzően eltérő hatáskörrel működtek Magyarországon munkaügyi Döntőbizottságok és 1964 között az egyeztető bizottság eljárását követően kerülhetett az ügy a kerületi munkaügyi Döntőbizottság elé [1951. évi 7. tvr. és a munkaügyi viták elintézéséről szóló 263/1950.(XI.1.) MT rendelet]. Az évi 29. tvr. megszüntette az egyeztető bizottsági eljárást és minden munkaügyi vitát a munkaügyi Döntőbizottság hatáskörébe utalt. A munkaügyi Döntőbizottság határozata ellen csak szűk körben lehetett bírósághoz fordulni. A munkaügyi bíróságok 1972-ben történt megalakítását követően általánossá vált a munkaügyi Döntőbizottság határozata ellen a jogorvoslat lehetősége július 1-től (a régi Mt., Kjt., Ktv. hatályba lépésével) megszűnt az előzetes és kötelező Döntőbizottsági eljárás. Az évi XXII. törvény miniszteri indokolása szerint az egymástól teljesen eltérő fórum, illetve eljárási rendszer együttes működése sem elvi, sem gyakorlati okból nem volt fenntartható. 15
16 23 év elteltével a Magyary Zoltán közigazgatási-fejlesztési Program részeként július 1-jén alakult meg a KDB. Ennek céljaként a következő került megfogalmazásra: A Döntőbizottság létrehozása a felmentési okok újraszabályozásához, valamint az új típusú személyi ügyi funkciók bevezetéséhez kapcsolódik, mivel az ezekre alapított munkáltatói intézkedések megalapozottságának felülvizsgálata sajátos szakértelmet, tapasztalatot, a közigazgatás belső viszonyainak, eljárásainak, munkamódszereinek elmélyült ismeretét igényli. A közigazgatás belső szervezete és működése gyorsan változik, ami megnehezíti a jogorvoslati eljárásokat, ráadásul a jogviták sok esetben jelentős perköltséggel járnak. Mindezek alapján a sajátos szakértelem, a gyorsaság és a költséghatékonyság iránti igény indokolja, hogy a közigazgatásban is legyen lehetőség a bírósági eljárást megelőzendő belső jogorvoslat igénybevételére (ÁROP- II.2.17.). A kormánytisztviselő amennyiben a kormányzati szolgálati jogviszonyból származó igényének érvényesítése érdekében jogvitát kezdeményez a sérelmesnek tartott munkáltatói intézkedésről szóló irat kézbesítésétől számított 30 napon belül a bírósági eljárást megelőzően közszolgálati panasszal a KDB-hez fordulhat a) a kormányzati szolgálati jogviszony megszüntetésével; b) az összeférhetetlenség megszüntetésére irányuló írásbeli felszólítással; c) a minősítés, a teljesítményértékelés megállapításaival; d) a fegyelmi és kártérítési ügyben hozott határozattal; e) a kinevezés egyoldalú módosításával; f) a sérelemdíj megfizetése ügyében hozott határozattal kapcsolatos ügyekben. 16
17 A KDB hatásköre a Kttv. hatálya alá tartozó államigazgatási szervnél keletkezett jogvitára terjed ki [Kttv (10) bekezdés]. Az előbbiekből következően a KDB a Kttv (2) bekezdésében taxatíve megjelölt ügyekben az érintett kormánytisztviselő által benyújtott közszolgálati panasz tekintetében rendelkezik hatáskörrel. A KDB szervezetével és eljárásával kapcsolatos részletes szabályokat a július 23-án hatályba lépett, a Kormánytisztviselői Döntőbizottságról szóló 168/2012.(VII.20.) Kormányrendelet (R.), valamint a szeptember 21-én jóváhagyott, a Kormánytisztviselői Döntőbizottság Ügyrend (Ügyrend) tartalmazza. 4. A KDB határozatának felülvizsgálata iránti per A Kttv (2) bekezdés f) pontja szerint a Kormánytisztviselői Döntőbizottság döntésével szemben a kormánytisztviselő, illetve a munkáltató a döntés közlésétől számított 30 napon belül bírósághoz fordulhat. A Pp. XXIII. fejezete a munkaviszonyból és a munkaviszony jellegű jogviszonyból származó perek közül egyedüliként nevesíti a Kormánytisztviselői Döntőbizottság határozatának felülvizsgálata iránti pert. A megfogalmazás alapján kérdés, hogy a per tárgya a határozat jogszerűségének/jogellenességének megítélése. Hasonló jellegű, a bírósági eljárást megelőző eljárást anyagi jogi, 17
18 jogági törvény a június 30-áig hatályban volt évi XLIII. törvény (Hszt.) szabályozott (a szolgálati panasz határozattal való elbírálása). Hasonló rendelkezést tartalmaz a rendvédelmi szervek hivatásos állományú tagjainak szolgálati viszonyáról szóló évi XLII. törvény XXIV. fejezete. A hivatásos állományúak esetében a bíróság ítélete nem tartalmaz rendelkezést a szolgálati panaszt elutasító határozat tekintetében (nem változtatja meg részben, egészben, nem helyezi hatályon kívül). Mivel a vizsgált perekben is a keresetről kell dönteni, amely meghaladhatja a KDB eljárása során elbírált kérdéseket, nem helyes e perek külön nevesítése a Pp.-ben. Célszerűbbnek tűnne a bírósági eljárásra vonatkozó szabályok átemelése a Kttv.-be. Amennyiben a jogalkotó a szabályozás rendszerén nem változtat, felmerülhet olyan értelmezés is, hogy e perek külön nevesítése a Pp.-ben úgy értendő, hogy az ilyen típusú pernek kizárólag a KDB határozat felülvizsgálata lehet a tárgya. A jelenlegi, július 24-től hatályos szabályozás szerint a Pp. XXIII. fejezet rendelkezései irányadók az alcímben (Pp. 358/C-359/A. ) foglalt eltérésekkel: - a keresetlevélnek a Pp ában meghatározottakon túl további adatokat kell tartalmaznia; - a keresetlevelet az ellenérdekű féllel szemben a Döntőbizottsághoz benyújtva kell előterjeszteni; - a keresetlevél benyújtásának a Döntőbizottság határozata végrehajtására halasztó hatálya van; - a keresetlevelet az ügy irataival együtt 15 napon belül a Döntőbizottság továbbítja a bírósághoz; - a per elintézéséből ki van zárva és abban bíróként nem vehet részt az sem, aki a Döntőbizottság határozatának meghozatalában részt vett, vagy akit a Döntőbizottság 18
19 határozatának alapjául szolgáló eljárásban tanúként vagy szakértőként kihallgattak. III. A KDB eljárása és döntései 1. A KDB szervezete, működése, a működés jelenlegi jogi szabályozásának anomáliái A KDB testületként működik, amelyet egy elnök és egy elnökhelyettes irányít. Tagjait, a közszolgálati biztosokat a közigazgatási minőségpolitikáért és személyzetpolitikáért felelős miniszter nevezi ki határozatlan időre. A Döntőbizottság ügyviteli és döntés-előkészítési feladatait a Titkárság látja el. A Titkárság a minisztérium szervezetében működő főosztálynak megfelelő szintű szervezeti egység, a Titkárságon foglalkoztatottak a minisztériummal állnak kormányzati szolgálati jogviszonyban. A Titkárságot a titkárságvezető vezeti, aki főosztályvezető besorolású és díjazású kormánytisztviselő, aki a Döntőbizottság elnökének irányítása alatt végzi a munkáját. A közszolgálati panasz vizsgálata tekintetében a KDB döntését megelőzően a lényeges hatáskörök megosztása a következő: A Titkárság kormánytisztviselője - a közszolgálati panasz befogadhatóságának vizsgálata - hiánypótlás - bizonyítás - lényeges eljárási cselekményekről jegyzőkönyv felvétele 19
20 - döntési javaslat készítése Titkárságvezető - a beérkezett közszolgálati panasz nyilvántartásba vétele - a panasz vizsgálatára a kormánytisztviselő kijelölése - a befogadható panaszról a munkáltató értesítése és részére a panasz megküldése - szükség szerint iratok és tájékoztatás kérése - a befogadható panasz felterjesztése a Döntőbizottság elnökéhez - felkérésre az ügy döntés-előkészítése - javaslat az eljárási határidők meghosszabbítására az ügy elbírálásában eljáró tanács elnökéhez - a vizsgálathoz szükséges cselekményekről való döntéselőkészítése - döntési javaslat felterjesztése - javaslat a panaszos, illetve a munkáltató meghallgatására nézve a tanácsnak - a határozat megküldése. A Döntőbizottság elnöke - a panasz (érdemi vizsgálat nélküli) elutasításáról való döntés - az ügy elbírálásában eljáró tanács kijelölése - a kijelölésről a titkárságvezető tájékoztatása és felkérése az ügyben a döntés előkészítésére. A tanács elnöke 20
21 - az eljárási határidő meghosszabbítása. A joggyakorlat-elemző csoport véleménye szerint a jelenlegi szabályozás a döntés előkészítése során jelentős hatáskört biztosít a jogviszonyban álló, ezért függetlennek nem tekinthető kormánytisztviselőknek, amely körülmény garanciális szabályok érvényesülésének hiányát alappal veti fel. A panasz befogadhatóságának vizsgálata minden további nélkül delegálható a Titkárság kormánytisztviselőjére, ugyanis az R. és az Ügyrend is részletezi, hogy ennek során mit kell vizsgálni. A kijelölt kormánytisztviselőnek meg kell vizsgálnia, hogy a KDB-nek van-e hatásköre a panasz elbírálására, illetve a panasz megfelel-e a jogszabályi feltételeknek, azaz tartalmazza-e az R.-ben és az Ügyrendben felsorolt tartalmi kellékeket. A döntési javaslat elkészítésének titkársági kormánytisztviselő hatáskörébe utalása azonban már problémákat vet fel. Egyrészt a döntési javaslat elkészítésekor az ügy már a Döntőbizottság elnöke által kijelölt tanácsnál van, így a joggyakorlat-elemző csoport véleménye szerint a döntési javaslat elkészítése már ennek a tanácsnak, a tanács kijelölt tagjának (előadónak) hatáskörébe kellene, hogy tartozzon. Míg a panasz befogadhatóságának vizsgálata alapvetően objektív körülmények figyelembevételével történik, addig a döntési javaslat elkészítése már az ügy érdemi eldöntésének alapja. Az előbbiekre tekintettel indokoltnak tűnik a döntéselőkészítés jelenlegi szabályainak teljes átgondolása, mivel a titkársági kormánytisztviselő hatáskörébe a jelenlegi szabályok szerint olyan eljárási cselekmények is beletartoznak, melyeket a Döntőbizottság eljáró tanácsának 21
22 kellene elvégeznie. Helyes lenne, amennyiben a kijelölt tanács feladata lenne a bizonyításra vonatkozó javaslat alapján a bizonyítás foganatosítása és ennek keretében a közszolgálati panasszal élő kormánytisztviselő és a munkáltató meghallgatása. Ennek nemcsak lehetőségként kellene szerepelnie az Ügyrendben. Ezzel az eljárási metódussal elkerülhetővé válna az Ügyrend V pontjába foglalt intézkedés, mely a nem megfelelő előkészítés miatt a titkárságvezetőt hívja fel a szükséges intézkedések megtételére. Előfordulhat ugyanis, hogy a Titkárság nem foganatosít valamely bizonyítást, és ilyenkor az eljáró tanácsnak vissza kell adnia az ügyet további eljárási cselekmény foganatosítása érdekében. Aggályos az Ügyrend V pontja, miszerint az eljáró tanács a titkárságvezető javaslatára meghallgatja a panaszost, illetve a munkáltatót. A meghallgatásnak ugyanis nemcsak lehetőségként kellene fennállnia, illetve a meghallgatást nem a döntés-előkészítés során kellene foganatosítani, hanem az eljáró tanács előtt; így a titkárságvezető javaslata feleslegessé válna. Ennek tükrében értelmetlenné válna az Ügyrend V pontjának első mondata is, mely szerint meghallgatás nélkül nem lehetne dönteni a titkárságvezető javaslatára kizárólag a döntési javaslat alapján. Az R. és az Ügyrend a fegyelmi eljárásra irányadó garanciális szabályokat sem tartalmazza. A közszolgálati tisztviselőkkel szembeni fegyelmi eljárásról szóló 31/2012.(III.7.) Kormányrendelet szerint a vizsgálóbiztos az általa végzett vizsgálat végén az iratokat a véleményével (és nem a döntési javaslatával) együtt terjeszti a fegyelmi tanács elé. A fegyelmi tanács által tartott tárgyaláson is meg kell jelennie a kormánytisztviselőnek, hiába hallgatta meg már korábban a vizsgálóbiztos. A Döntőbizottság eljárásában azonban a titkárságvezető javaslatára az eljáró tanács a kormánytisztviselő meghallgatása nélkül is dönthet. A 22
23 fegyelmi tanácsnak ráadásul lehetősége van tárgyalása során tanúk meghallgatására, szakértő igénybevételére és szemle tartására. A Döntőbizottság eljáró tanácsa azonban nem folytathat le bizonyítást. A fegyelmi tanács tehát személyes meggyőződése alapján, az általa lefolytatott bizonyítás eredményének mérlegelése után hozhatja meg a döntését, míg a Döntőbizottság eljáró tanácsa a titkárságvezető javaslatára és akár meghallgatás nélkül, a rendelkezésére álló iratok alapján is meghozhatja a döntését. 2. A közszolgálati panasz A közszolgálati panasz kötelező tartalmi elemeit az R. 9. (1) bekezdése és az Ügyrend V.1.5. pontja tartalmazza, amely felsorolás nagyobb részt azonos a keresetlevél kötelező tartalmi elemeivel. Az R. 9. (1) bekezdés d) pontja szerint a panasznak meg kell jelölnie a Döntőbizottság döntésére irányuló indítványt és ennek indokait, a keresetlevélnek a Pp (1) bekezdés e) pontja szerint a bíróság döntésére irányuló határozott kérelmet kell tartalmaznia, e határozott kérelemhez kapcsolódik a Pp. 3. (2) bekezdésében, 213. (1) bekezdésében, ában foglalt rendelkezések. A joggyakorlat-elemző csoport véleménye szerint az előbbi szabályozási különbségre tekintettel vita esetén a bírósági eljárás során a közszolgálati panasz teljes tartalma alapján kell állást foglalni abban a kérdésben, hogy a kormánytisztviselő közszolgálati panasza mire irányult. Az előbbi kérdés azért meghatározó az eljárás során, mert az Ügyrend pontja szerint a döntés nem terjedhet 23
24 túl a közszolgálati panaszon, azonban erre nézve jogszabályi rendelkezés nincs. Ennek, a KDB eljárását érintő lényeges eljárásjogi szabálynak törvényben történő szabályozása (Pp. vagy Kttv.) szükséges. Ennek hiányában a kérelmen túlterjeszkedő döntés jogszerűsége pusztán ezen okból nem támadható. A hiányos közszolgálati panasz különösen, ha a KDB eljárása során hiánypótlásra történő felhívás nem történt meg a bírósági eljárás során nem értékelhető a kormánytisztviselő terhére. Arra a kérdésre nézve sincs jogszabályi rendelkezés, hogy a kormánytisztviselő a KDB előtti eljárásban meddig módosíthatja a közszolgálati panaszát. Ezért - a KDB gyakorlatával szemben erre a döntés meghozatalának időpontjáig lehetőség kell, hogy legyen. Ez a kérdés azért problematikus, mert az érdemi vizsgálatot nem a Döntőbizottság folytatja le, a feleket nem vagy csak a titkárságvezető indítványára hallgatja meg, amelyre nézve a vizsgált ügyekben egyébként adat nem volt, a titkárságvezető által felterjesztett, a kijelölt kormánytisztviselő által elkészített döntési javaslat is nyilvánvalóan a döntést, a KDB ülését megelőzően készül el, amely nem értékeli, értékelheti az eljárás esetleges további érdemi elemeit. Minthogy az R. 10. (3) bekezdése szerint a kormánytisztviselő a közszolgálati panaszát a Döntőbizottság határozatának meghozataláig visszavonhatja, ezen rendelkezésből levezethető az is, hogy ezen időpontig módosíthatja is. A joggyakorlat-elemző csoport helytelen gyakorlatnak minősítette, hogy a KDB a határozatában nem tért ki a meghosszabbított eljárási határidőn belül benyújtott panaszt módosító beadványra. Az R. 9. (8) bekezdés második mondata kogens rendelkezést tartalmaz arról, hogy a határidő meghosszabbításáról szóló döntést meg kell küldeni 24
25 a panaszosnak és a munkáltatónak. Ez a szabály a logika szabályain alapulóan egyebek mellett azt jelenti, hogy a KDB a határidő lejárta előtt beszerzett, beérkező nyilatkozatokat értékelni fogja. Ellenkező esetben a fair eljárás elve nem érvényesülhetne, mivel önkényesen kizárhatóvá válhatnának azok a nyilatkozatok, amelyeket a felek a KDB által nem közölt, saját akarat elhatározásán alapuló ( belső ) határidő után tennének. A bírósági eljárás során szükséges valamennyi, a kormánytisztviselő igényérvényesítését kizáró, illetve korlátozó, a megfelelő szabályozottság hiányából eredő helytelen gyakorlat kiküszöbölése. Az R. nem tartalmaz a Pp. 3. (3) bekezdésének megfelelő rendelkezést, ezért a jogcím téves megjelölése nem eredményezheti a közszolgálati panasz elutasítását. A Pp (2) bekezdése előírja, hogy a keresetlevélhez mellékletként csatolni kell azt az okiratot, illetve annak másolatát (kivonatát), amelynek tartalmára a felperes bizonyítékként hivatkozik, vagy amely a hivatalból figyelembe veendő egyéb körülményeknek az igazolásához szükséges. Ilyen kötelezést az R. nem tartalmaz, így az okiratok beszerzésére szükségszerűen a KDB eljárása során kerülhet sor, ami az eljárás elhúzódását eredményezheti. Az irányadó jogi szabályozás nem tartalmaz arra nézve rendelkezést, hogy a kormánytisztviselő kérheti-e csupán a jogsértés megállapítását akkor, ha marasztalásnak is helye lenne, a Pp. erre csak kivételesen nyújt lehetőséget (Pp ). 25
26 Részletes eljárási szabályok hiányában a joggyakorlatelemző csoport véleménye szerint nem zárható ki, hogy a kormánytisztviselő a közszolgálati panaszában kizárólag a munkáltatói intézkedés jogellenességének megállapítását kérje. Amennyiben a Pp ára hivatkozva a bíróság elutasítaná a keresetet, elvonná a kormánytisztviselő jogorvoslati jogát. Az előbbiekben kifejtettekre tekintettel az sem zárható ki, hogy a jogellenesség megállapítását követően a kormánytisztviselő a bíróság előtt elévülési időn belül keresettel érvényesítse a jogellenesség olyan jogkövetkezményeit, melyek a panasz előterjesztésekor, illetve a KDB eljárása alatt nem váltak esedékessé vagy nem voltak a kormánytisztviselő előtt felismerhetőek. 3. Befogadhatósági vizsgálat A titkárságvezető a panaszt annak beérkezését követően nyilvántartásba veszi, majd kijelöli a panasz vizsgálatát végző kormánytisztviselőt. A kormánytisztviselő megvizsgálja, hogy a panasz befogadható-e. Ennek keretében belül megállapítja, hogy a) a panasz benyújtására a Kttv (2) bekezdésében megjelölt határidőn belül került-e sor; b) kiterjed-e a Döntőbizottság hatásköre a panasz elbírálására; c) a panasz megfelel-e a jogszabályi követelményeknek, illetve d) szükség van-e hiánypótlás elrendelésére. Az irányadó jogi szabályozás szerint a KDB a közszolgálati panaszt elutasító határozatot hoz akkor is, ha az elkésett, vagy a KDB hatáskörének hiányát állapította meg, valamint 26
27 akkor is, ha álláspontja szerint megalapozatlan volt a közszolgálati panasz. Az érdemi vizsgálat hiánya az elutasító határozat rendelkező részéből nem tűnik ki, csupán annak indokolásából, valamint abból, hogy a nem befogadható panasz elutasításáról nem a tanács, hanem a Döntőbizottság elnöke dönt. A joggyakorlat-elemző csoport álláspontja szerint továbbra is irányadónak kell tekinteni azt a következetes bírósági gyakorlatot, mely szerint a támadott munkáltatói intézkedés ellen a törvényi határidőn túl benyújtott jogorvoslat iránti kérelem nem minősülhet elkésettnek, amennyiben a munkáltató jognyilatkozata az igény érvényesítésének módjáról és ha az elévülési időnél rövidebb annak határidejéről nem tartalmaz konkrét és teljes körű kioktatást. Helytelen gyakorlat elkésettnek minősíteni a felmentés ellen a kormánytisztviselő által benyújtott közszolgálati panaszt, amennyiben az nem tartalmazza a 30 napos jogorvoslati határidőre történő kioktatást, de utalt a Kttv (2) bekezdésére. A következetes bírói gyakorlat nem változhat, nem állhatja meg a helyét e körben az az indokolás, mely szerint egy kormánytisztviselőtől elvárható, hogy kizárólag a törvényi rendelkezésre történt utalás esetén is tisztában legyen a jogorvoslati határidővel. A közszolgálati panasz benyújtására nyitva álló 30 napos határidő eljárásjogi határidő, a Kttv (7) bekezdése szerint megtartottnak kell tekinteni amennyiben a határidő utolsó napján postára adták. E határidő elmulasztása miatt igazolással lehet élni, arra azonban nincs jogszabályi rendelkezés, hogy az igazolási kérelem benyújtására és elbírálására a Pp. rendelkezései irányadók. 27
28 Az új Mt. szabályozásához hasonlóan a Kttv. 19. (4) bekezdéséből és a Kttv (7) bekezdéséből következően a KDB hatáskörébe tartozó igény a munkáltatói intézkedésről szóló irat kézbesítésétől számított 6 hónap elteltével nem érvényesíthető, ez a határidő jogvesztő. A vizsgált ügyekben több, a KDB hatáskörét érintő kérdés is felmerült, és a joggyakorlat-elemző csoport a KDB gyakorlatával nem értett egyet. Ezekben az ügyekben a közszolgálati panasz hatáskör hiánya miatti elutasítását követően a közigazgatási és munkaügyi bíróság lefolytatta a KDB határozatától független eljárást teljes körben. Abban az esetben azonban, ha a kormánytisztviselő keresettel nem él, a helytelen gyakorlat miatt az igény érvényesítésének lehetősége sérelmet szenved. A KDB egy vizsgált ügyben hatáskör hiánya miatt azért utasította el a közszolgálati panaszt, mert az nem a kormányzati szolgálati jogviszony megszüntetésével, hanem megszűnésével függött össze. Ebben az ügyben egyébként a kormánytisztviselő a kormánytisztviselői jogviszony megszüntetése közös megegyezéssel elnevezésű iratot támadta, panasza szerint a munkáltató valójában felmentéssel szüntette meg a jogviszonyát, ezért felmentési időt kellett volna a részére biztosítani. Az ügyben a KDB azt egyébként helyesen értékelte, hogy az elnevezése ellenére a támadott irat nem minősült felmentésnek, az a Kttv. 60. (1) bekezdés j) pontja alapján a kormányzati jogviszony megszűnését állapította meg. A joggyakorlat-elemző csoport álláspontja szerint a kormányzati jogviszony megszűnését megállapító munkáltatói irat tekintetében a KDB hatásköre a Kttv (2) bekezdés a) pontja alapján fennáll annak ellenére, hogy a 28
29 jogszabályhely megfogalmazása szerint a kormányzati szolgálati jogviszony megszüntetésével összefüggésben állapítja meg a KDB hatáskörét. A jogalkotó megfogalmazása a törvény rendszertani szabályozása miatt is ellentmondásos. A Kttv a előtti fejezetcím A kormányzati szolgálati jogviszony megszűnése, ezen belül a 60. előtti alcím Megszűnés, a 63. előtti cím A megszüntetés. Ugyanakkor a Kttv. ugyanazon 60. -án belül az (1) bekezdésben arról rendelkezik, hogy mikor szűnik meg a kormányzati jogviszony, míg A megszűnés alcímen belül a 60. (2) bekezdésében arról, hogy a kormányzati szolgálati jogviszony mikor szüntethető meg. Különösen ellentmondásos, hogy a törvény szó szerinti rendelkezése alapján a kormányzati szolgálati jogviszony megszűnik a hivatalvesztés fegyelmi büntetéssel [Kttv. 60. (2) bekezdés h) pont]. Ezzel ellentétben a Kttv (2) bekezdés b) pontja a fegyelmi ügyben hozott határozat elbírálását pedig kifejezetten a KDB hatáskörébe utalja. A Kttv. 60. (1) bekezdése több olyan megszűnési okot is felsorol, amely vita tárgya lehet, így a kormánytisztviselő megalapozottan hivatkozhat a jogviszony megszűnése tekintetében jogellenességre, arra, hogy a munkáltatója a jogviszonyát jogellenesen számolta fel. Például a kinevezésben foglalt határozott idő nem járt le, nem állt fenn összeférhetetlenség, amit meg kellett szüntetni, nem követett el fegyelmi vétséget, az államigazgatási szerv nem szűnt meg jogutód nélkül stb. Ezért ezek a panaszok tartalmilag a jogviszony megszüntetését sérelmezik, ezért az ebből eredő igényt érvényesítő közszolgálati panasz elbírálására a KDB hatáskörrel rendelkezik. Minthogy az előbbiekben kifejtettek szerint a Kttv. irányadó rendelkezései dogmatikailag tévesek, ezért ahol a 29
30 jogalkotói akarat értelmezéssel levezethető, a hatásköri kérdéseket kiterjesztően kell értelmezni. Mivel a Kttv (2) bekezdés a) pontja a kormányzati szolgálati jogviszony megszüntetésével kapcsolatos ügyről rendelkezik, ebbe a jogviszony megszüntetésével kapcsolatos elszámolási igények is beleértendők. A megszüntetés a jogviszony lezárása miatt elszámolási igényeket szükségszerűen felvethet, ezért nem indokolt, hogy egy jogi tényből eredő több igény érvényesítése iránt különböző fórumokhoz kelljen fordulnia a kormánytisztviselőnek. A vizsgált ügyek alapján a Kttv (2) bekezdés d) pontjának az értelmezése is felmerült, amely a közszolgálati panasz benyújtását teszi lehetővé a fegyelmi és kártérítési ügyben hozott határozattal kapcsolatban. A joggyakorlat-elemző csoport álláspontja szerint, mivel a törvény megfogalmazása kifejezetten nem a fegyelmi felelősséget megállapító határozatot utalja a KDB hatáskörébe, közszolgálati panasszal támadható kell, hogy legyen a fegyelmi és kártérítési ügyben meghozott valamennyi határozat. 4. Érdemi vizsgálat Ha a panasz befogadható, a titkárságvezető értesíti az érintett munkáltatót arról, hogy megindult a KDB eljárása, megküldi számára a panaszt és meghatározott határidő tűzésével nyilatkozattételre, iratok csatolására hívhatja fel. A Titkárság kijelölt kormánytisztviselője megvizsgálja a panaszt és szükség esetén iratokat kérhet be a panaszostól és a munkáltatótól, meghallgathatja a panaszost és a munkáltatót, tanúkat hallgathat meg, szakértőket 30
31 kérhet fel, egyéb, a panasz kivizsgálásához szükséges cselekményeket végezhet. Az érdemi vizsgálat jelenlegi szabályozása, illetve helyesebben szabályozatlansága, az alkotmányos és eljárási garanciák teljes hiánya miatt nagyon sok kérdést vet fel. Az előkészítő eljárás nem nyilvános, így a fél meghallgatásán a másik fél, illetve a tanúk meghallgatásán egyik fél sem lehet jelen, a vizsgált ügyekből kitűnően azonban a Titkárság kijelölt kormánytisztviselőjén kívül más kormánytisztviselők vannak jelen, melyet a felek az eljárás során sérelmeztek. A titkárságvezető dönt a vizsgálathoz szükséges cselekményekről, de a panasz alapján a vizsgálatot a Titkárság kijelölt kormánytisztviselője folytatja. Nincs szabály a kijelölt kormánytisztviselő személyének közlésére nézve. A tanúmeghallgatás tekintetében az Ügyrend 9.7. pontja rendelkezik arról, hogy a meghallgatás kezdetén meg kell állapítani a tanú személyazonosságát. A tanúnak nyilatkoznia kell arról, hogy a panaszossal, illetve a munkáltatóval milyen viszonyban van, nem elfogult. Nem irányadóak azonban a Pp. garanciális szabályai, így nem kell vizsgálni a tanú tanúzási képességét [196. (1) bekezdés], azt, hogy a tanú kapott-e a titoktartási kötelezettségéről felmentést [Pp (2) bekezdés], nincs szabályozva a tanúvallomás tétel megtagadási okok [Pp (1) bekezdés], nincs szabályozva, hogy a tanú mikor nem lehet jelen [Pp (1) bekezdés], a tanút nem kell figyelmeztetni a kihallgatás előtt a hamis tanúzás következményeire [Pp (2) bekezdés]. 31
32 Az előbbiekből az következik, hogy a bíróság a tényállás megállapításakor a KDB előtti eljárást megalapozottan bizonyítékként csak akkor értékelheti, ha az a felek által nem vitatott, minden más esetben az érdemi vizsgálat teljes körű megismétlése szükséges. Megállapítható a vizsgált ügyek alapján, hogy a legtöbb ügyben élt a KDB elnöke azzal a lehetőséggel, hogy az eljárás lefolytatására nyitva álló határidőt további 60 nappal meghosszabbítsa. Ez különösen feltűnő volt abban az esetben, amikor ezt a panasz beérkezését követő 10. napon, még a munkáltató tájékoztatása előtt megtette. Ezzel különösen sérelmes helyzetet teremtett azokban az ügyekben, amikor a KDB az eljárás lefolytatására nyitva álló határidő elteltére hivatkozva végül nem döntött az adott ügyben. Megállapítható az is, hogy a munkáltatók az erre irányuló felhívás ellenére a megjelölt határidőn belül nem tettek eleget nyilatkozattételi, iratcsatolási kötelezettségüknek, és ez következmény nélkül maradt. 5. A döntéshozatal A közszolgálati panaszt a törvény szerint három főből álló tanács bírálja el. Az ügy elbírálásában eljáró tanács tagjait és a tanács elnökét a KDB elnöke jelöli ki. A törvény előírja, hogy a Döntőbizottság független testület, a Döntőbizottsági taggá kinevezés nem keletkeztet foglalkoztatási jogviszonyt. A tanács a döntési javaslat és a rendelkezésre álló iratok alapján többségi szavazással, zárt ülésen dönt az ügyben. Határozatát a Döntőbizottság nevében hozza meg. 32
33 A vizsgált ügyekben az iratok nem tartalmazzák a döntési javaslatot. A KDB nem hallgatta meg a feleket, további bizonyítási eljárást nem folytatott le, legalábbis ez a körülmény az iratokból és a határozat tartalmából nem derült ki, mint ahogy az sem, hogy a döntés eltért-e a döntési javaslattól. A határozatok fejrésze tartalmazza az érintett felek nevét és lakcímét, illetve székhelyét, nem jelöli meg azonban azt, hogy a munkáltató melyik sérelmezett intézkedése ellen folyik az eljárás, annak tárgyául az munkáltató intézkedésével szemben benyújtott közszolgálati panaszt határozza meg. A határozat rendelkező része tartalmazza a döntést arról, hogy a közszolgálati panasznak helyt ad, részben ad helyt, vagy azt elutasítja, továbbá rendelkezik a munkáltató esetleges fizetési kötelezettségéről. A KDB határozat általában elfogadható színvonalú, tartalmazza a közszolgálati panaszt, a tényállást, valamint az alkalmazott jogszabályokat, az indokolásban gyakran hivatkozik a bírósági gyakorlatra, tartalmaz jogorvoslati felhívást (nem mindig pontosan) és tájékoztatást ad arról, hogy a keresetlevélnek a KDB határozata végrehajtására halasztó hatálya van. Több esetben előfordult az, hogy a tájékoztatásban a Fővárosi Közigazgatási és Munkaügyi Bíróságot határozták meg az eljáró bíróságul, amikor a munkavégzés helye nem a fővárosban volt, így ez alapján valamely vidéki KMB volt jogosult eljárni. Ennek megfelelően a keresetlevél benyújtását követően a Fővárosi Közigazgatási és Munkaügyi Bíróságnak kellett intézkednie a keresetlevél áttételéről. A határozatok indokolásából nem tűnik ki, hogy az ügyvédi munkadíj mértékét mi alapján állapítja meg a KDB. Azokban 33
34 az esetekben, amikor a KDB határozatának rendelkező részében részben adott helyt a közszolgálati panasznak, nem állapítható meg, hogy a kérelem mely részek tekintetében került elutasításra. Az R. 9. (13) bekezdése szerint a Döntőbizottság a következő határozatokat hozhatja: a) a panasznak egészben vagy részben helyt ad, illetve a panaszt elutasítja b) az egyezséget jóváhagyja c) az eljárást megszünteti, ha az a) és b) pontok szerinti határozat meghozatalára nincs lehetőség (például, ha a kormánytisztviselő a közszolgálati panaszt visszavonja). IV. A közigazgatási és munkaügyi bíróság eljárása és döntése 1. A kereset Amíg a köztisztviselő, a munkáltató, az érdek-képviseleti szerv közvetlenül a bíróság előtt keresettel érvényesítheti a közszolgálati jogviszonyból származó igényét, addig a kormánytisztviselő a Kttv (2) bekezdésében meghatározott esetekben a bírósági eljárást megelőzően közszolgálati panasszal a KDB-hez fordulhat, és a KDB határozatának felülvizsgálata iránt terjeszthet elő keresetet. Ez az eljárás a közigazgatási jellegű megfogalmazás ellenére nem közigazgatási per, hanem munkaügyi per, ezért téves, hogy a vizsgált ügyek némelyikében a per tárgyát helytelenül közigazgatási 34
168/2012. (VII. 20.) Korm. rendelet. a Kormánytisztviselői Döntőbizottságról. I. Hatály. II. A Kormánytisztviselői Döntőbizottság szervezete
168/2012. (VII. 20.) Korm. rendelet a Kormánytisztviselői Döntőbizottságról A Kormány a közszolgálati tisztviselőkről szóló 2011. évi CXCIX. törvény 259. (1) bekezdés 9. pontjában foglalt felhatalmazás

References: bíróság 
 bíróság 
 Kúria 
 bíróság 
 Kúria 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság